SET แกว่งในกรอบ 1,340 – 1,370 จุดชู 7 หุ้นเด็ด แนวโน้มแข็งแกร่งกว่าตลาด
SET ช่วงเช้าเคลื่อนไหวในกรอบแคบเป็นไปในทิศทางเดียวกับตลาดหุ้นภูมิภาค อีกทั้งวันนี้เป็นวันศุกร์นักลงทุนจึงระมัดระวังในการลงทุน นักวิเคราะห์แนะลงทุนหุ้นที่รับประโยชน์จากการกระตุ้นเศรษฐกิจของภาครัฐ พร้อมให้กรอบแนวรับ 1,328 จุด แนวต้าน 1,362 จุด เลือกลงทุนหุ้นที่คาดว่าจะมีแนวโน้มแข็งแกร่งกว่าตลาด อย่างกลุ่มรับเหมาฯและวัสดุก่อสร้าง SCC-CK-STEC-UNIQ กลุ่มอสังหาฯ PS รวมไปถึงกลุ่มหุ้นที่เกี่ยวข้องกับการบริโภคในประเทศอย่าง CPALL-KTC
2 ต.ค. 2558

ข่าวหุ้นธุรกิจออนไลน์รายงาน ตลาดหุ้นไทยดัชนี SET ช่วงเช้า (2 ต.ค.) เคลื่อนไหวในกรอบแคบเป็นไปในทิศทางเดียวกับตลาดหุ้นภูมิภาค อีกทั้งวันนี้เป็นวันศุกร์นักลงทุนจึงค่อนข้างระมัดระวังในการลงทุน นอกจากนี้ปัจจัยในประเทศยังรอความคืบหน้ามาตรการกระตุ้นเศรษฐกิจของรัฐบาล รวมทั้งจับตาดูการประกาศผลประกอบการในไตรมาส 3 ที่จะทยอยประกาศออกมา
นักวิเคราะห์แนะลงทุนหุ้นที่รับประโยชน์จากการกระตุ้นเศรษฐกิจของภาครัฐ พร้อมให้กรอบแนวรับ 1,328 จุด แนวต้าน 1,362 จุดและเลือกลงทุนหุ้นที่คาดว่าจะมีแนวโน้มแข็งแกร่งกว่าตลาดยังคงเป็นหุ้นที่ได้ผลบวกจากมาตรการกระตุ้นเศรษฐกิจอย่างกลุ่มรับเหมาฯและวัสดุก่อสร้าง SCC-CK-STEC-UNIQ กลุ่มอสังหาฯ PS รวมไปถึงกลุ่มหุ้นที่เกี่ยวข้องกับการบริโภคในประเทศอย่าง CPALL-KTC
 
นายวรุตม์ ศิวะศริยานนท์ กรรมการผู้จัดการ สายงานวิจัย บล.เอเชีย เวลท์ เปิดเผยถึงตลาดหุ้นไทยเช้านี้เคลื่อนไหวกรอบแคบ ซึ่งเป็นไปในทิศทางเดียวกับตลาดหุ้นภูมิภาค โดยนักลงทุนรอดูตัวเลขการจ้างงานนอกภาคเกษตรของสหรัฐฯ ในคืนนี้ อีกทั้งวันนี้เป็นวันศุกร์นักลงทุนเลือกลงทุนอย่างระมัดระวัง
สำหรับปัจจัยในประเทศยังรอความคืบหน้ามาตรการกระตุ้นเศรษฐกิจของรัฐบาล รวมทั้งจับตาดูการประกาศผลประกอบการในไตรมาส 3 ที่จะทยอยประกาศออกมา พร้อมให้กรอบแนวรับ 1,328 จุด แนวต้าน 1,362 จุด
อย่างไรก็ตามยังมีมุมมองเศรษฐกิจไทยจะฟื้นตัวในปี 59 ยังแนะนำหุ้นที่ได้รับประโยชน์จากการกระตุ้นเศรษฐกิจของภาครัฐ เช่น กลุ่มรับเหมาก่อสร้าง การลงทุนโครงสร้างพื้นฐาน 
ทั้งนี้มองว่าดัชนีจะซึมรอไปถึงสัปดาห์หน้า ที่จะมีการทยอยประกาศผลประกอบการไตรมาส 3/58 นำโดยกลุ่มธนาคารพาณิชย์  และอาจจะเห็นนักวิเคราะห์มีการปรับประมาณการเป้าหมายดัชนี SET Index อีกครั้งในโค้งสุดท้ายของปี ซึ่งบรรยากาศซึมแบบนี้คงเหมือนต่างประเทศ
 
ด้าน บล.ธนชาต ระบุในบทวิเคราะห์ (2 ต.ค.) ว่า SET เริ่มฟื้นตัวแต่ยังไม่ผ่านแนวต้าน 1,360 จุด ยังไม่มีสัญญาณกลับตัวขึ้นที่ชัดเจน โดยยังอยู่แนวโน้มการพักฐานต่อไปในกรอบ 1,340-1,370 จุด และจะเกิดสัญญาณกลับตัวขึ้นที่ชัดเจนก็ต่อเมื่อ SET สามารถยืนเหนือ 1,370 จุดขึ้นไปได้
สำหรับกลุ่มหุ้นที่ดูน่าสนใจและคาดว่าจะมีแนวโน้มแข็งแกร่งกว่าตลาดยังคงเป็นหุ้นที่ได้ผลบวกจากมาตรการกระตุ้นเศรษฐกิจอย่างกลุ่มรับเหมาฯและวัสดุก่อสร้าง SCC-CK-STEC-UNIQ และกลุ่มอสังหาฯ PS รวมไปถึงกลุ่มหุ้นที่เกี่ยวข้องกับการบริโภคในประเทศอย่าง CPALL- KTC
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
ADVANC มูลค่าการซื้อขาย 464.05 ล้านบาท ปิดที่  225.00 บาท ลดลง  3.00 บาท
KBANK  มูลค่าการซื้อขาย 444.36 ล้านบาท ปิดที่  169.00 บาท เพิ่มขึ้น 1.00 บาท
JWD    มูลค่าการซื้อขาย 409.48 ล้านบาท ปิดที่   13.30 บาท ลดลง  0.10 บาท
PTTGC  มูลค่าการซื้อขาย 394.40 ล้านบาท ปิดที่   52.50 บาท ลดลง  1.00 บาท
CPALL  มูลค่าการซื้อขาย 321.92 ล้านบาท ปิดที่   49.75 บาท เพิ่มขึ้น 0.75 บาท
ที่มา: สำนักข่าวอินโฟเควสท์
 
 